22/06/2012 | Administración LocalMunicipal
Oroso
Elevación automática a definitivo de acordo - Regulamento da utilización da carpa municipal polas asociacións e comisións de festas municipais

Transcorrido o prazo de exposición ao público do acordo provisional polo que se aprobou dito regulamento, do 02/03/2012 (BOP núm.49 do 12/03/2012), sen que se presentase reclamación algunha, dito acordo queda elevado automaticamente a definitivo (artigo 49 da Lei 7/1985, de 2 de abril, reguladora das bases do réxime local). Contra este acordo definitivo, poderán os interesados interpoñer directamente recurso contencioso-administrativo ante a Xurisdicción Contencioso-Administrativa da Provincia da Coruña, no prazo de dous meses contados a partir do día seguinte ao da súa publicación e o texto íntegro do regulamento no Boletín Oficial da Coruña. O Concello de Oroso adquiriu a carpa municipal non só para a sua utilización nas actividades culturais que organice o propio Concello, senón tamén para que todas as parroquias do Concello desfruten da mesma. Para a súa montaxe da carpa é preciso contar con persoal que teña coñecemento ao efecto previamente adquiridos a través da empresa subministradora da mesma. Polo que dita montaxe só a poderá facer a brigada municipal. Esta circunstancia conleva o establecemento dunhas limitacións e dunha organización no desfrute de mesma. Esto fae necesario a existencia dun regulamento que establece as normas de utilización da carpa municipal O presente regulamento ten por obxecto establecer as normas que rexen a utilización da carpa municipal por parte das asociacións e comisións de festas do Concello de Oroso. Fomentar as actividades culturais e de festexos no concello de Oroso. Facilitar a asistencia dos veciños ás actividades culturais das entidades asociativas do Concello de Oroso 1.- O prazo xeral para resolver o pedimento dos interesados establecido neste regulamento será de tres meses, agás que de xeito expreso se estableza un prazo diferente.2.- Asi mesmo, como regla xeral, a falta de notificación da notificación da resolución adoptada no prazo establecido terá carácter desestimatorio para os interesados As Asociacións Municipais inscritas no Rexistro Municipal de Asociaciónas e as Comisións de Festas Municipais. As solicitudes para acceder ao uso da carpa formalizaranse por escrito a través do modelo oficial que para tal fin se pode recoller nas oficinas municipais dirixido ao Sr. alcalde-presidente. As solicitudes deberán presentarse no rexistro xeral do Concello cunha antelación mínima dun mes á realización da actividade para a que se pretende a instalación da carpa municipal Xunto coa solicitude o interesado deberá presentar: - Unha póliza de seguros de responsabilidad civil en vigor por importe mínimo de 300.000 euros por perxuízo e sinistro, cunha franquicia máxima de 300 euros por perxuízo o sinistro que cubra os posibles danos ocasionados pola actividade, xunto co recibo de abono da misma en vigor. - Unha memoria e orzamento das actividades que se van a desenvolver A carpa disfrutarase unha vez por parroquia ao longo do ano. No caso de existir dous ou mais entidades asociativas na parroquia que pretendan a instalación da carpa no mesmo ano, éstas presentarán un acordo no Concello no que se estableza a entidade asociativa que solicitará a carpa municipal. No caso de que non se chegue a un acordo pola entidades asociativas para o disfrute de carpa será o Concello de Oroso, mediante resolución motivada, o que outorgará o uso da carpa conforme aos seguintes criterios: interese da actividade, datas de realización da actividade, representatividade da asociación. No caso no que coincidan varias solicitudes de dous ou mais entidades asociativas de diferentes parroquias para un mesmo día, terá preferencia a comisión que solicitara a carpa en primeiro lugar. Oroso, 11 de xuño de 2012 O alcalde, Manuel Mirás Franqueira.